open-index/open-wikipedia-markdown huggingface dataset:
ช้างบอร์เนียว

**ช้างบอร์เนียว** หรือ **ช้างแคระบอร์เนียว** () เป็นชนิดย่อยของช้างเอเชียชนิดหนึ่ง มีชื่อวิทยาศาสตร์ว่า *Elephas maximus borneensis* พบได้เฉพาะบนเกาะบอร์เนียวเท่านั้น ช้างบอร์เนียว ถูกเรียกอีกอย่างว่า **ช้างแคระ**, **ช้างค่อม** หรือ **ช้างแกลบ** เพราะมีขนาดลำตัวที่เมื่อโตเต็มที่แล้วมีขนาดเล็กกว่าช้างเอเชียชนิดอื่น ๆ อย่างมาก โดยมีความสูงประมาณ 8 ฟุต เท่านั้นเอง ตัวผู้มีงาสั้น ๆ หรือไม่มีเลย ขณะที่ตัวเมียมีขนาดเล็กกว่าตัวผู้ มีใบหูใหญ่ มีลำตัวอ้วนกลมกว่า และมีนิสัยไม่ดุร้าย  มีลักษณะความแตกต่างทางพันธุกรรมจากช้างเอเชียชนิดอื่น ๆ พอสมควร โดยเป็นช้างที่เพิ่งได้รับการแบ่งแยกเป็นชนิดย่อยเมื่อไม่นานมานี้ และอยู่ในสภาวะใกล้สูญพันธุ์แล้ว จากการวิจัยพบว่า ช้างแคระบอร์เนียวอาศัยหากินตามป่าในที่ราบลุ่มและบริเวณลุ่มแม่น้ำ ซึ่งใกล้กับพื้นที่ทำกินของผู้คนบนเกาะด้วย  และพบว่ามีจำนวนประชากรประมาณ 1,500 ตัว โดยจะอาศัยอยู่ในป่าแถบตะวันออกเฉียงเหนือของเกาะบอร์เนียวเท่านั้น ซึ่งพื้นที่ส่วนใหญ่ก็อยู่ในเขตรัฐซาบะฮ์ของมาเลเซีย

ทางกองทุนสัตว์ป่าโลก (WWF) ได้มีโครงการอนุรักษ์และศึกษาเกี่ยวกับช้างชนิดนี้ เนื่องจากยังมีข้อมูลทางวิชาการอยู่น้อยมาก

## ประวัติ
[left|thumb|ขบวนเสด็จของ[รายาฮีเยาทรงช้างแคระ พร้อมข้าราชบริพาร เมื่อ พ.ศ. 2145]]
left|thumb|ภาพการคล้องช้างในปตานี เมื่อ พ.ศ. 2145
ในอดีตเคยมีช้างแคระอาศัยอยู่บนเกาะชวา ต่อมาในคริสต์ศตวรรษที่ 18 สุลต่านบนเกาะชวาได้ส่งช้างแคระจำนวนหนึ่งไปเป็นบรรณาการแก่สุลต่านแห่งซูลู ซึ่งสุลต่านซูลูได้นำเอาช้างดังกล่าวไปไว้บนเกาะบอร์เนียว ก่อนจะถูกปล่อยเข้าป่าไป เดิมเชื่อว่าเคยมีอยู่ในภาคใต้ตอนล่างของไทยด้วย พบได้ตามป่าพรุลุ่มต่ำทางตอนบนของทะเลสาบสงขลา ในเขตอำเภอควนขนุน จังหวัดพัทลุง อำเภอหัวไทร อำเภอเชียรใหญ่ จังหวัดนครศรีธรรมราช และอำเภอระโนด จังหวัดสงขลา ช้างแคระในไทยมีสีผิวและสีขนออกแดงกระจายไปทั่วร่างกาย บางแห่งเรียก *ช้างแดง* มีขนาดตัวไม่ใหญ่มาก มีความสูงราว 5 ฟุต (ประมาณ 160 เซนติเมตร เท่าลูกช้างทั่วไป) บางคนก็ว่าตัวเท่าควาย บ้างก็ว่าตัวเท่าหมู หรือราว 2 ฟุต ก็มี โดยมีบันทึกในโครงการยุววิจัยประวัติศาสตร์ท้องถิ่นภาคใต้ โรงเรียนสตรีพัทลุง ระบุว่า

ช้างแคระในไทยลดจำนวนลงจากการขยายตัวของพื้นที่เกษตรกรรมบนป่าพรุที่เป็นหลักแหล่งของช้างแคระ ช้างแคระจำนวนไม่น้อยถูกล่าไปบริโภคต่างเนื้อหมู ประกอบกับเหตุอุทกภัยครั้งใหญ่ใน พ.ศ. 2485 ที่ทำให้ช้างแคระจำนวนหนึ่งจมน้ำตายเพราะขึ้นที่สูงไม่ทัน การสำรวจของนายแพทย์ บุญส่ง เลขะกุล เมื่อ พ.ศ. 2506 ก็พบแต่กองกระดูกช้างแคระกระจายกระจาย หาพบอยู่ตัวเป็น ๆ ไม่ จึงเชื่อว่าช้างแคระคงสูญพันธุ์ไปจากลุ่มทะเลสาบสงขลาก่อน พ.ศ. 2500 เป็นแน่

มีรายงานการพบเห็นช้างแคระบริเวณป่าพรุแถบต้นแม่น้ำเทพา บริเวณรอยต่อตำบลบาโหย อำเภอสะบ้าย้อย จังหวัดสงขลา กับอำเภอกาบัง จังหวัดยะลา เมื่อวันที่ 25 กรกฎาคม พ.ศ. 2538 แต่ก็มิได้ทำการศึกษาอย่างจริงจัง

## อ้างอิง

## แหล่งข้อมูลอื่น
*WWF: ''Borneo elephant''
*eurekalert April 2008: '''Extinct' elephant may have been found again -- on a different island''

หมวดหมู่:ช้าง
หมวดหมู่:สัตว์ที่พบบนเกาะบอร์เนียว
หมวดหมู่:สิ่งมีชีวิตเฉพาะถิ่น
คณะเภสัชศาสตร์ มหาวิทยาลัยบูรพา

**คณะเภสัชศาสตร์** มหาวิทยาลัยบูรพา จัดตั้งขึ้นเมื่อ พ.ศ. 2552 ดำเนินการสอนหลักสูตรเภสัชศาสตรบัณฑิตเพื่อเพื่อสร้างเภสัชกร ที่มีทักษะการปฏิบัติงานด้านบริบาลทางเภสัชกรรม และเพื่อสนับสนุนการเรียนการสอนของกลุ่มคณะทางด้านวิทยาศาสตร์สุขภาพของมหาวิทยาลัยบูรพา

## ประวัติ
ด้วยศาสตราจารย์ ดร.สุชาติ อุปถัมภ์ (อธิการบดี มหาวิทยาลัยบูรพา ในขณะนั้น) มีความคิดริเริ่ม ที่จะให้มหาวิทยาลัยบูรพามี
คณะเภสัชศาสตร์ เพื่อเสริมสร้างความเข้มแข็งให้กับกลุ่มคณะทางด้านวิทยาศาสตร์สุขภาพของมหาวิทยาลัยบูรพา โดยมี
การแต่งตั้งคณะกรรมการโครงการจัดตั้งคณะเภสัชศาสตร์ และร่างหลักสูตรเภสัชศาสตร์บัณฑิตขึ้นในวันที่ 24 มิถุนายน
2552 ซึ่งมีรองศาสตราจารย์ ดร. มณฑล สงวนเสริมศรี(อดีต คณบดีคณะเภสัชศาสตร์ และอธิการบดี มหาวิทยาลัยนเรศวร)
เป็นประธานกรรมการ และรองศาสตราจารย์ ดร.เรณา พงษ์เรืองพันธุ์ (รองอธิการบดีฝ่ายวิชาการ มหาวิทยาลัยบูรพา)
เป็นรองประธานกรรมการ พร้อมด้วยคณาจารย์จากคณะเภสัชศาสตร์ มหาวิทยาลัยนเรศวร และบุคลากรของมหาวิทยาลัย
บูรพาเป็นกรรมการ จากนั้นสภามหาวิทยาลัยบูรพาได้อนุมัติการจัดตั้งคณะเภสัชศาสตร์เมื่อวันที่ 25 กันยายน 2552 และ
ประกาศในราชกิจจานุเบกษาเมื่อวันที่ 26 ตุลาคม 2552 โดยมีหน้าที่จัดการศึกษาระดับปริญญาตรีและบัณฑิตศึกษา
วิจัยและบริการวิชาการด้านเภสัชศาสตร์ มีคณบดีเป็นผู้บังคับบัญชาสูงสุดในช่วงแรกของการก่อตั้ง มหาวิทยาลัยได้
มอบให้ ศาสตราจารย์ ดร.สมศักดิ์ พันธุวัฒนา (รองอธิการบดีฝ่ายวิจัยมหาวิทยาลัยบูรพา) รักษาการในตำแหน่งคณบดี
จนกระทั่งวันที่ 1 กุมภาพันธ์ 2553 ผู้ช่วยศาสตราจารย์ ดร.วิบูลย์ วัฒนาธร ดำรงตำแหน่งคณบดีตามมติของสภามหาวิทยาลัย

## การดำเนินงานของคณะ
มหาวิทยาลัยบูรพามีความประสงค์ที่จะเปิดรับนิสิตรุ่นแรกตั้งแต่ปีการศึกษา 2553 เป็นต้นไปจึงได้ยื่นเอกสารขอรับการรับรองจาก
สถาบัน และเห็นชอบหลักสูตรจากสภาเภสัชกรรมเมื่อวันที่ 13 ตุลาคม 2553 ต่อมาคณะอนุกรรมการการประเมินสถาบันและหลักสูตร
เภสัชศาสตร์บัณฑิตจากสภาเภสัชกรรมได้ตรวจเยี่ยมคณะฯเมื่อวันที่ 24-25 ธันวาคม 2552 และได้ให้ข้อเสนอแนะกับคณะฯให้มีการ
ปรับปรุงการดำเนินงานบางประการซึ่งทางคณะฯ ได้ดำเนินการตามข้อเสนอแนะดังกล่าวแล้ว จนกระทั่งเมื่อวันที่ 11 พฤษภาคม 2553
สภาเภสัชกรรมจึงได้มีมติเห็นชอบในการรับรองปริญญาของคณะเภสัชศาสตร์ มหาวิทยาลัยบูรพา
คณะเภสัชศาสตร์ มหาวิทยาลัยบูรพามุ่งมั่นที่จะพัฒนาคณะฯ อย่างเป็นขั้นเป็นตอนตามแนวทางและข้อเสนอแนะจากสภาเภสัชกรรม
เพื่อให้บรรลุซึ่งวิสัยทัศน์และพันธกิจของคณะฯ
## ทำเนียบคณบดี
รายนามคณบดีคณะเภสัชศาสตร์ มหาวิทยาลัยบูรพา ตั้งแต่ก่อตั้งจนถึงปัจจุบันมีดังนี้

## หลักสูตร

## อ้างอิง

## แหล่งข้อมูลอื่น
* คณะเภสัชศาสตร์ มหาวิทยาลัยบูรพา 

บูรพา
หมวดหมู่:หน่วยงานในมหาวิทยาลัยบูรพา
มุข สุไลมาน

**มุข สุไลมาน** (เกิด 1 กันยายน พ.ศ. 2492) อดีตเลขานุการประธานสภาผู้แทนราษฎร (วันมูหะมัดนอร์ มะทา) กรรมการผู้ทรงคุณวุฒิในคณะกรรมการส่งเสริมกิจการฮัจย์แห่งประเทศไทย อดีตสมาชิกสภาผู้แทนราษฎรจังหวัดปัตตานี และอดีตเลขานุการรัฐมนตรีว่าการกระทรวงมหาดไทย

## ประวัติ
มุข เกิดเมื่อวันที่ 1 กันยายน พ.ศ. 2492 ที่ตำบลตะโละ อำเภอยะหริ่ง จังหวัดปัตตานี เป็นบุตรนายบิเซะ กับนางนีเมาะห์ สุไลมาน ด้านครอบครัวสมรสกับฟารีดา สุไลมาน อดีตสมาชิกสภาผู้แทนราษฎรจังหวัดสุรินทร์

สำเร็จการศึกษาระดับปริญญาตรี บริหารและการบัญชี จากมหาวิทยาลัยธรรมศาสตร์ เมื่อปี พ.ศ. 2517 และนิติศาสตรบัณฑิต จากมหาวิทยาลัยรามคำแหง เมื่อปี พ.ศ. 2528 และปริญญาโทบริหารรัฐกิจ จากมหาวิทยาลัยธรรมศาสตร์ ในปี พ.ศ. 2538

## การทำงาน
มุข เป็นสมาชิกสภาผู้แทนราษฎรจังหวัดปัตตานี สมัยแรกในการเลือกตั้ง พ.ศ. 2535/1 และต่อจากนั้นก็ได้รับเลือกตั้งอีก 2 สมัย คือ การเลือกตั้ง พ.ศ. 2535/2 และการเลือกตั้ง พ.ศ. 2538 ในสังกัดพรรคความหวังใหม่ (กลุ่มวาดะห์) ซึ่งต่อมาได้ย้ายเข้าไปรวมกับพรรคไทยรักไทย และพรรคพลังประชาชนตามลำดับ ต่อมาในปี พ.ศ. 2551 จึงได้ย้ายมาร่วมงานกับพรรคมาตุภูมิ

ในการเลือกตั้ง พ.ศ. 2554 ได้ลงสมัคร สส.ในจังหวัดปัตตานี เขต 4 สังกัดพรรคมาตุภูมิ ซึ่งเป็นการลงสมัครคนละพรรคการเมืองกับภรรยาที่สมัคร สส.จังหวัดสุรินทร์ในนามพรรคภูมิใจไทย

มุข ได้รับแต่งตั้งเป็นกรรมการผู้ทรงคุณวุฒิในคณะกรรมการส่งเสริมกิจการฮัจย์แห่งประเทศไทย ตั้งแต่วันที่ 22 พฤศจิกายน พ.ศ. 2554

ในปี พ.ศ. 2561 เขาและกลุ่มวาดะห์ นำโดย วันมูหะมัดนอร์ มะทา อดีตประธานสภาผู้แทนราษฎร ได้ย้ายมาสังกัดพรรคประชาชาติ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ แต่ไม่ได้รับเลือกตั้ง ในการเลือกตั้ง พ.ศ. 2562 และ พ.ศ. 2566

ต่อมาในเดือนกรกฎาคม พ.ศ. 2566 เขาได้รับแต่งตั้งเป็นเลขานุการประธานสภาผู้แทนราษฎร (วันมูหะมัดนอร์ มะทา)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอยะหริ่ง
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักการธนาคารชาวไทย
หมวดหมู่:ทนายความชาวไทย
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:พรรคประชาชน (พ.ศ. 2531)
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคประชาราช
หมวดหมู่:พรรคมัชฌิมาธิปไตย
หมวดหมู่:พรรคพลังประชาชน (พ.ศ. 2541)
หมวดหมู่:พรรคมาตุภูมิ
หมวดหมู่:พรรคเพื่อไทย
หมวดหมู่:พรรคประชาชาติ (พ.ศ. 2561)
หมวดหมู่:พรรคกล้าธรรม
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เจ้าจอมมารดาลูกจันทน์เล็ก ในรัชกาลที่ 2

**เจ้าจอมมารดาลูกจันทน์เล็ก** (เกิด: พ.ศ.  2341 — ถึงแก่อนิจกรรม: 16 กุมภาพันธ์ พ.ศ. 2431) เป็นพระสนมในพระบาทสมเด็จพระพุทธเลิศหล้านภาลัย รัชกาลที่ 2 ประสูติกาลพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้าแม้นเขียน 

หลังสิ้นรัชกาลพระบาทสมเด็จพระพุทธเลิศหล้านภาลัย เจ้าจอมมารดาลูกจันทน์เล็กได้ออกไปเป็นหม่อมในพระเจ้าบรมวงศ์เธอ กรมหลวงภูวเนตรนรินทรฤทธิ์, พระเจ้าบรมวงศ์เธอ กรมพระพิทักษเทเวศร์ และพระเจ้าบรมวงศ์เธอ กรมพระพิพิธโภคภูเบนทร์ ตามลำดับ

## ประวัติ
เจ้าจอมมารดาลูกจันทน์เล็ก มีนามเดิมว่า จัน หรือ ลูกจันทน์ เป็นธิดาของเจ้าสุกแห่งหลวงพระบาง บางแหล่งข้อมูลก็ว่าสืบเชื้อสายจากเจ้านายแห่งเวียงจันทน์ มีพี่น้องที่ปรากฏนามอีกสองคนคือ คุณลูกอิน และคุณทองดี หม่อมละครในสมัยพระบาทสมเด็จพระพุทธเลิศหล้านภาลัย 

เจ้าสุกผู้บิดาได้นำเจ้าจอมมารดาลูกจันทน์เล็กมาถวายตัวแก่พระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ตั้งแต่อายุ 8 ขวบ พร้อมกับน้องสาวอีกสองคนดังกล่าว ได้เป็นละครหลวงรุ่นเล็ก ในรัชกาลที่ 1 รับบทเป็น นางวิยะดา เมื่อสิ้นรัชสมัยของพระบาทสมเด็จพระพุทธยอดฟ้าจุฬาโลกมหาราชแล้ว เจ้าจอมมารดาลูกจันทน์เล็กมีอายุประมาณ 11-12 ปี จึงได้เป็นละครหลวงในสมัยของพระบาทสมเด็จพระพุทธเลิศหล้านภาลัย รัชกาลที่ 2 ในบทนางมะเดหวี สนองพระเดชพระคุณรับราชการเป็นพระสนม และให้ประสูติกาลพระราชธิดาเพียงพระองค์เดียว คือ  พระเจ้าบรมวงศ์เธอ พระองค์เจ้าแม้นเขียน (พ.ศ. 2366—2456)

ภายหลังการสวรรคตของพระบาทสมเด็จพระพุทธเลิศหล้านภาลัย ในปี พ.ศ. 2367 กล่าวกันว่าพระเจ้าบรมวงศ์เธอ กรมหลวงภูวเนตรนรินทรฤทธิ์ ซึ่งเป็นพระโอรสของรัชกาลที่ 2 ทรงส่งเพลงยาวไปเกี้ยวเจ้าจอมมารดาลูกจันทน์เล็ก เจ้าจอมมารดาลูกจันทน์เล็กจึงใช้ "สิทธิสตรี" ออกจากวังหลวงไปอยู่วังกรมหลวงภูวเนตรฯ จนได้เป็นหม่อมอยู่พักหนึ่งท่านก็ย้ายไปยังวังของพระเจ้าบรมวงศ์เธอ กรมพระพิทักษเทเวศร์ แต่ต่อมาไม่ช้านานนักก็ย้ายไปยังวังของพระเจ้าบรมวงศ์เธอ กรมพระพิพิธโภคภูเบนทร์ พระเชษฐาองค์ใหญ่ และเจ้าจอมมารดาลูกจันทน์เล็กก็เตร็ดเตร่ไปเรื่อย ๆ

เจ้าจอมมารดาลูกจันทน์เล็กได้เป็นครูละครหลวงในรัชกาลพระบาทสมเด็จพระจอมเกล้าเจ้าอยู่หัว และพระบาทสมเด็จพระจุลจอมเกล้าเจ้าอยู่หัว ด้วยเป็นครูละครสำคัญของสมเด็จเจ้าพระยาบรมมหาศรีสุริยวงศ์ (ช่วง บุนนาค) ท้ายที่สุดเจ้าจอมมารดาลูกจันทน์เล็กถึงแก่อนิจกรรมเมื่อ วันเสาร์ แรม 1 ค่ำ เดือน 3 ปีชวด สัมฤทธิศก หรือวันที่ 16 กุมภาพันธ์ พ.ศ. 2431 สิริรวมอายุได้ 90 ปี

## อ้างอิง

หมวดหมู่:เจ้าจอมมารดา
หมวดหมู่:พระภรรยาในรัชกาลที่ 2
หมวดหมู่:ชาวไทยเชื้อสายลาว
หมวดหมู่:หม่อม
หมวดหมู่:ราชสกุลกุญชร
โรงเรียนกงไกรลาศวิทยา

**โรงเรียนกงไกรลาศวิทยา** เป็นโรงเรียนสหศึกษา เปิดสอนระดับมัธยมศึกษา ตั้งอยู่ในอำเภอกงไกรลาศ จังหวัดสุโขทัย เป็นหนึ่งในโรงเรียนของจังหวัดสุโขทัยที่มีการส่งเสริมวัฒนธรรมท้องถิ่นของจังหวัด เช่น มีการแสดงดนตรีมังคละ และได้รับเชิญจัดแสดงในระดับประเทศอยู่บ่อยครั้ง

## ประวัติ
โรงเรียนแห่งนี้ เดิมไม่มีอาคารเรียน หากแต่อาศัยศาลาการเปรียญวัดศรีเมืองเป็นสถานศึกษา ต่อมา ในพ.ศ. 2518 กรมสามัญศึกษาได้อนุมัติงบประมาณสร้างอาคารจำนวน 16 ห้องเรียน จากนั้น ในพ.ศ. 2528 ทาโรงเรียนได้เปิดหน่วยเรียนเคลื่อนที่ ที่หมู่บ้านหนองบัว ตำบลไกรใน อำเภอกงไกรลาศ จังหวัดสุโขทัย และพ.ศ. 2529 ทางโรงเรียนได้เปิดการเรียนการสอนในระดับมัธยมศึกษาตอนปลายด้วยห้องเรียนจำนวน 3 ห้อง

## อ้างอิง

## แหล่งข้อมูลอื่น
* โรงเรียนกงไกรลาศวิทยาวิถีพุทธกัลยาณมิตร 
* วงโยธวาทิตโรงเรียนกงไกรลาศวิทยา 

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสุโขทัย
หมวดหมู่:โรงเรียนมัธยมศึกษาประจำอำเภอในจังหวัดสุโขทัย
หมวดหมู่:อำเภอกงไกรลาศ
เบอร์ไซติส

**เบอร์ไซติส** () คืออาการบวมอักเสบของข้อต่อที่หัวไหล่ บางคนเป็นมากจนยกแขนไม่ขึ้นเลย ส่วนที่เป็นส่วนสำคัญอันหนึ่งของไหล่คือ เบอร์ซา (bursa) ซึ่งมีลักษณะเป็นถุง ทำหน้าที่หล่อลื่นข้อต่อ เมื่อถุงเบอร์ซานี้เกิดเป็นอาร์ไทรทีสขึ้นมา ก็ทำให้ไหล่ปวดอักเสบเคลื่อนไหวเมื่อไหร่ ก็เจ็บเมื่อนั้น ภาษาชาวบ้านเรียกว่า "ไหล่ติด" ถ้าภาษาแพทย์ก็คือ "เบอร์ไซติส"

เบอร์ซา หมายถึง ถุงเล็กๆหลายๆถุงรอบบริเวณไหล่ ถุงเล็กเหล่านี้บริเวณถุงรอบนอกเป็นเส้นใยและใต้เส้นใยก็เป็นเนื้อถุง ภายในถุงจะมีน้ำหล่อเลี้ยงที่เรียกว่า synovial fluid จะเป็นถุงอยู่รอบๆบริเวณข้อต่อของไหล่ หน้าที่ของถุงเบอร์ซาเหล่านี้ก็คือ ป้องกันการกระแทกกระเทือน เพราะไหล่ของเราต้องทำงานหนักและกระดูกใช้งานหนัก ถุงเบอร์ซาจะช่วยป้องกันมิให้ การกระแทกกระเทือนบริเวณไหล่ข้อต่อของไหล่เกิดการชอกช้ำบางครั้ง เมื่อเกิดการกระแทกแรงๆหรือไหล่ของเราใช้งานหนักมากเกินไป ถุงเบอร์ซาจะรับการกระแทกแรงๆไม่ได้ เกิดการอักเสบบริเวณไหล่ เมื่อเจ็บปวดมากๆ เราก็เลยไม่กล้าเคลื่อนไหวไหล่ ไหล่ก็จะเกิดการยึดติดกันถาวร ทำให้การเคลื่อนไหวเป็นไปได้ยาก และการเจ็บปวดก็เกิดมากขึ้นเป็นทวีคูณ

## อ้างอิง

* Natural Remedies

## แหล่งข้อมูลอื่น
* American College of Rheumatology
* Bursitis treatment from NHS Direct
* General Bursitis Information at About.com
* Information from the Mayo Clinic
* Bursitis information and treatment options  from Bursitis.ws
* Bursitis Causes, Symptoms, Treatment, Types and Diagnosis from MedicineNet.com

หมวดหมู่:การอักเสบ
หมวดหมู่:ความผิดปกติของเนื้อเยื่ออ่อน
มหาวิทยาลัยเคนทักกีสเตต

**มหาวิทยาลัยเคนทักกีสเตต** ( ย่อว่า KSU) เป็นมหาวิทยาลัยในสหรัฐอเมริกาตั้งอยู่ที่เมืองแฟรงก์เฟิร์ต ในรัฐเคนทักกี มหาวิทยาลัยนี้มีชื่อเสียงเป็นประวัติศาสตร์สำหรับแอฟริกันอเมริกันตั้งแต่ในช่วงที่มีการแบ่งแยกสีผิวตั้งแต่ปี พ.ศ. 2497

มหาวิทยาลัยก่อตั้งเมื่อ 11 ตุลาคม พ.ศ. 2430  ปัจจุบัน (พ.ศ. 2554) มีนักศึกษา 2,341 คน

## ศิษย์เก่าที่มีชื่อเสียง
* ไมเคิล เบอร์นาร์ด (Michael Bernard) - โค้ชบาสเกตบอล
* ร็อด ฮิลล์ (Rod Hill) - นักกีฬาอเมริกันฟุตบอล
* บุญทรง เตริยาภิรมย์ - รัฐมนตรีช่วยว่าการกระทรวงการคลังของประเทศไทย
* ยิ่งลักษณ์ ชินวัตร - นายกรัฐมนตรีของประเทศไทย

## อ้างอิง

## แหล่งข้อมูลอื่น
* เว็บไซต์มหาวิทยาลัยเคนทักกีสเตต

หมวดหมู่:สถาบันอุดมศึกษาในรัฐเคนทักกี
ทอม ฮาร์ดี

**เอ็ดเวิร์ด ทอมัส ฮาร์ดี** (; เกิด15 กันยายน ค.ศ. 1977) นักแสดง , โปรดิวเซอร์และนักเขียนบทชาวอังกฤษ หลังเรียนจบการแสดงจาก Drama Centre London โดยเขาเปิดตัวผลงานแรก จากฝีมือผู้กำกับ ริดลีย์ สกอต เรื่อง *[[Black Hawk Down (film)|Black Hawk Down]]* (2001), และเป็นตัวรองใน *[[Star Trek: Nemesis]]* (2002), *[[RocknRolla]]* (2008) และเป็นตัวหลักใน *[[Bronson (film)|Bronson]]* (2008), *[[Warrior (2011 film)|Warrior]]* (2011), *[[Tinker Tailor Soldier Spy (film)|Tinker Tailor Soldier Spy]]* (2011), *[[Lawless (film)|Lawless]]* (2012), *[[Locke (film)|Locke]]* (2013) ในปี 2015  เขาได้เล่นเป็นแม็ด แม็กซ์ ร็อคคาแทนสกี้ ในแมด แม็กซ์: ถนนโลกันตร์ และเล่นเป็นฝาแฝดตระกูลเครย์ ใน  อาชญากรแฝด แสบมหาประลัย เขาได้รับการเสนอชื่อ สำหรับรางวัลออสการ์ สาขานักแสดงสมทบชายยอดเยี่ยม จากการแสดงของเขาใน เดอะ เรเวแนนท์ ต้องรอด เขาปรากฎตัวในหนังของ คริสโตเฟอร์ โนแลน ถึง 3 เรื่อง จิตพิฆาตโลก (2010) และ แบทแมน อัศวินรัตติกาลผงาด (2012) รับบทเป็นเบน และ  ดันเคิร์ก (ภาพยนตร์ พ.ศ. 2560) (2017)  ในปี 2018 ทอมได้เล่นตัวละครหลัก รับบทเป็นเวน่อม และภาคต่อในปี 2021 เวน่อม ศึกอสูรแดงเดือด 

หมวดหมู่:นักแสดงอังกฤษ
หมวดหมู่:บุคคลจากแฮมเมอร์สมิท
ไซเลนต์ฮิลล์ (วิดีโอเกม)

***ไซเลนต์ฮิลล์*** () เป็นวิดีโอเกมแนวสยองขวัญเอาชีวิตรอดสำหรับเครื่องเล่นเพลย์สเตชัน จำหน่ายโดยโคนามิ และพัฒนาโดยทีมไซเลนต์ จากโคนามิคอมพิวเตอร์เอนเตอร์เทนเมนต์โตเกียว เกมภาคแรกของเกมชุด*[[ไซเลนต์ฮิลล์]]*นี้ออกจำหน่ายในอเมริกาเหนือในเดือนมกราคม ค.ศ. 1999 และในญี่ปุ่นและยุโรปภายหลังในปีเดียวกัน *ไซเลนต์ฮิลล์*ใช้มุมมองบุคคลที่สามและสิ่งแวดล้อมสามมิติเรียลไทม์ นักพัฒนาเกมใช้หมอกและความมืดเพื่อทำให้กราฟิกดูหมองมัวเนื่องจากข้อจำกัดของฮาร์ดแวร์ เกมนี้แตกต่างจากเกมสยองขวัญเอาชีวิตรอดก่อนหน้านี้ที่เน้นตัวเอกที่ต้องฝึกฝนการต่อสู้ แต่ตัวละครผู้เล่นในเกมไซเลนต์ฮิลล์เป็น "คนธรรมดาทั่วไป" (everyman)

เกมเล่าเรื่องเกี่ยวกับแฮร์รี เมสัน ขณะตามหาลูกสาวบุญธรรมที่หายตัวไปในเมืองอเมริกันสมมุติของไซเลนต์ฮิลล์ เขาประสบกับลัทธิบูชาที่ทำพิธีฟื้นคืนชีพเทพเจ้า เขาค้นพบจุดกำเนิดที่แท้จริง เกมมีฉากจบห้าแบบ ขึ้นกับการกระทำของผู้เล่น รวมถึงฉากจบแบบตลกขบขันหนึ่งแบบ

*ไซเลนต์ฮิลล์*ได้รับคำวิจารณ์ที่ดีจากนักวิจารณ์หลังจากออกจำหน่าย และประสบความสำเร็จเชิงพาณิชย์ ถือว่าเป็นเกมที่นิยามเกมสยองขวัญเอาชีวิตรอด แยกตัวจาภาพยนตร์สยองขวัญเกรดบีไปเป็นรูปแบบสยองขวัญเชิงจิตวิทยาที่เน้นบรรยากาศ มีการนำไซเลนต์ฮิลล์ไปสร้างใหม่ในหลายรูปแบบ เช่น วิชวลโนเวลในปี ค.ศ. 2001 ภาพยนตร์*[[เมืองห่าผี]]*ในปี ค.ศ. 2006 และเกมที่เล่าเรื่องใหม่ในชื่อ *[[ไซเลนต์ฮิลล์: แชตเทอด์เมมโมรีส์]]* เกมมีภาคต่อคือ *[[ไซเลนต์ฮิลล์ 2]]* ในปี ค.ศ. 2001

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:เกมจากค่ายโคนามิ
หมวดหมู่:เกมสำหรับเพลย์สเตชัน
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในทวีปอเมริกาเหนือ
หมวดหมู่:วิดีโอเกมที่ถูกเซ็นเซอร์
มัสยิดหนิวเจีย

**มัสยิดหนิวเจีย** () เป็นมัสยิดที่เก่าแก่ที่สุดในปักกิ่ง ประเทศจีน สร้างขึ้นเมื่อ ค.ศ. 996 ได้บูรณปฏิสังขรณ์และต่อมาก็ได้ขยับขยายในรัชสมัยของจักรพรรดิคังซีแห่งราชวงศ์ชิง

มัสยิดนี้ตั้งอยู่ในเขตเซวียนอู่ของปักกิ่ง เป็นศูนย์กลางทางศาสนาของมุสลิมกว่าหมื่นคนจากบริเวณใกล้เคียง และเป็นมัสยิดที่ใหญ่ที่สุดและเก่าแก่ที่สุดในปักกิ่ง ทำให้เขตเซวียนอู่เป็นเขตที่มีมุสลิมอาศัยอยู่มากที่สุดในปักกิ่งด้วย

มัสยิดหนิวเจียครอบคลุมเนื้อที่ประมาณ 6,000 ตารางเมตร มัสยิดมีลักษณะวัฒนธรรมผสมระหว่างอิสลามกับจีน สถาปัตยกรรมภายนอกแสดงให้เห็นถึงอิทธิพลของวัฒนธรรมจีนแบบดั้งเดิม ในขณะที่ภายในส่วนใหญ่ตกแต่งในแบบของอิสลาม อาคารมัสยิดซึ่งสร้างด้วยไม้ซุงเป็นแหล่งที่ตั้งอนุสรณ์สถานและแผ่นจารึกต่าง ๆ เช่นแผ่นจารึกพระราชกฤษฎีกาของจักรพรรดิที่ประกาศใช้เมื่อ ค.ศ. 1694 ในช่วงราชวงศ์ชิง

## ประวัติ
มัสยิดหนิวเจียสร้างขึ้นเมื่อ ค.ศ. 996 ในช่วงราชวงศ์เหลียว เนื่องจากชุมชนมุสลิมในท้องที่ขณะนั้นถูกห้ามมิให้สร้างมัสยิดด้วยสถาปัตยกรรมอื่นนอกเหนือไปจากแบบจีนดั้งเดิม ซึ่งได้รับการยกเว้นเพียงอักษรวิจิตรของภาษาอาหรับที่ให้นำมาใช้ได้ มัสยิดนี้บูรณปฏิสังขรณ์ขึ้นใหม่เมื่อ ค.ศ. 1442 ในช่วงราชวงศ์หมิง และขยับขยายเพิ่มเติมเมื่อ ค.ศ. 1696 ในช่วงราชวงศ์ชิง ปัจจุบันเป็นมัสยิดหลักแห่งหนึ่งของประเทศจีนในแถบภาคเหนือ

มัสยิดนี้เคยบูรณปฏิสังขรณ์มาแล้วสามครั้งตั้งแต่การก่อตั้งสาธารณรัฐประชาชนจีนใน ค.ศ. 1949 ได้แก่ ค.ศ. 1955, 1979 และ 1996 ตามลำดับ


ไฟล์:Niujie Mosques02.jpg|ซุ้มประตูด้านหน้า
ไฟล์:Niujie Mosque01.jpg|โถงกลาง
ไฟล์:Niujie Mosques03.jpg|หลุมศพในบริเวณมัสยิด


หนิวเจีย
หมวดหมู่:สิ่งก่อสร้างในปักกิ่ง
หมวดหมู่:สถาปัตยกรรมราชวงศ์เหลียว
เซอา โอซาซูนา

**กลุบอัตเลติโกโอซาซูนา** (, *โอซาซูนาอัตเลติกกลุบ*), หรือเรียกโดยง่ายว่า **โอซาซูนา**, เป็นสโมสรฟุตบอลในประเทศสเปน ตั้งอยู่ในปัมโปลนา แคว้นนาวาร์ ก่อตั้งขึ้นเมื่อวันที่ 24 ตุลาคม ค.ศ. 1920 ปัจจุบันสโมสรลงเล่นอยู่ในลาลิกา โดยใช้สนามเอลซาดาร์เป็นสนามเหย้า ซึ่งมีความจุ 23,576 ที่นั่ง โดยปกติชุดเหย้าของสโมสรจะใช้เสื้อสีแดง และกางเกงสีกรมท่า โอซาซูนา เป็นหนึ่งในสี่สโมสรอาชีพในประเทศสเปนที่เป็นเจ้าของโดยสมาชิกของสโมสร ซึ่งจะเลือกประธานสโมสรเข้ามาทำหน้าที่บริหารโดยการเลือกตั้ง

โอซาซูนาเป็นสโมสรเพียงหนึ่งเดียวจากแคว้นนาวาร์ที่ได้ลงเล่นในลาลิกา แม้ว่าสโมสรจะไม่เคยได้ถ้วยรางวัลระดับประเทศ แต่เคยเข้าชิงชนะเลิศโกปาเดลเรย์ใน ค.ศ. 2005 และเคยจบอันดับสูงสุดในลาลิกาที่อันดับที่สี่ใน ค.ศ. 1991 และ 2006

"โลส โรฆิโยส" เป็นฉายาของสโมสร ซึ่งหมายถึง "สีแดง" คำว่า "โอซาซูนา" หมายถึง "สุขภาพ" ในภาษาบาสก์ ใช้ในความหมายของ "พละกำลัง" ซึ่งทำให้โอซาซูน่าเป็นทีมเดียวในลาลีกาที่มีชื่อเป็นภาษาบาสก์ พวกเขามีการแข่งขันระหว่างเรอัลซาราโกซา และเรอัลมาดริด และสโมสรในบาสก์หลายทีม โดยเฉพาะอัตเลติกบิลบาโอ โอซาซูนา มีสถาบันฟุตบอล (กันเตรา) ซึ่งสร้างผลผลิตเป็นผู้เล่นที่ประสบความสำเร็จหลายคนคล้ายกับสโมสรอื่นในภูมิภาคบาสก์

## ผู้เล่นปัจจุบัน
### ผู้เล่นทีมชุดใหญ่

### ทีมสำรอง

### ยืมตัวออก

### เจ้าหน้าที่เทคนิคปัจจุบัน

## อ้างอิง

## แหล่งข้อมูลอื่น

*เว็บไซต์อย่างเป้นทางการ 
*โปรไฟล์ที่เว็บไซต์ Futbolme 
*โปรไฟล์ที่เว็บไซต์ BDFutbol


หมวดหมู่:สโมสรฟุตบอลในแคว้นนาวาร์
หมวดหมู่:สโมสรกีฬาที่ก่อตั้งในปี พ.ศ. 2463
หมวดหมู่:สโมสรในลาลิกา
หมวดหมู่:สโมสรในเซกุนดาดิบิซิออน
เดปอร์ติโบเดลาโกรุญญา

**เดปอร์ติโบเดลาโกรุญญา** () เป็นสโมสรฟุตบอลอาชีพในเมืองอาโกรุญญา แคว้นกาลิเซีย

## ประวัติ
ก่อตั้งในปี ค.ศ. 1906 เล่นในลาลิกา แต่หลังจบฤดูกาล 2010-11 สโมสรก็ตกชั้นไปอยู่ดิวิชันที่ 2 ในปี ค.ศ. 2011

เดปอร์เป็นผู้ชนะเลิศในลีกลาลิกา 1 ครั้ง ในฤดูกาล 1999-2000 และลีกรองของประเทศชนะเลิศ 5 ครั้ง สโมสรได้ถ้วยการแข่งขันฟุตบอลสเปน 2 ครั้ง (1995 และ 2002) และ 3 ถ้วยซูเปร์โกปาเดเอสปัญญา ทีมอยู่ในลาลิกาใน 20 ปีหลัง โดยอยู่ครึ่งบนของตาราง 16 ใน 19 ฤดูกาล สโมสรยังได้ลงแข่งยูฟ่าแชมเปียนส์ลีก 5 ฤดูกาลติดต่อกัน และสามารถเข้าไปถึงรอบรองชนะเลิศได้ใน ค.ศ. 2004

## เกียรติประวัติ

### ระดับประเทศ
***[[ลาลิกา]]**
** **ชนะเลิศ (1):** 1999–2000

***[[โกปาเดลเรย์]]**
** **ชนะเลิศ (2):** 1994–95, 2001–02

***[[ซูเปร์โกปาเดเอสปัญญา]]**
** **ชนะเลิศ (3):** 1995, 2000, 2002

***[[เซกุนดาดิบิซิออน]]**
** **ชนะเลิศ (5):** 1961–62, 1963–64, 1965–66, 1967–68, 2011–12

### ระดับทวีปยุโรป
***[[ยูฟ่าอินเตอร์โตโตคัพ]]**
** **ชนะเลิศ (1):** 2008 (Group winners)
** *รองชนะเลิศ (1):* 2005

## สนาม
เดปอร์ติโบมีสนามกีฬาเหย้าคือเรียซอร์ ที่บรรจุผู้ชมได้ถึง  34,600 คน โดยสนามสร้างเสร็จในปี ค.ศ. 1944 คู่แข่งของทีมคือทีมเซลตาเดบิโก ที่เป็นนัดการแข่งขันที่รู้จักในชื่อดาร์บีแห่งแคว้นกาลิเซีย

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในประเทศสเปน
หมวดหมู่:สโมสรในลาลิกา
หมวดหมู่:สโมสรฟุตบอลที่ก่อตั้งในปี พ.ศ. 2449
หมวดหมู่:แคว้นกาลิเซีย
แก่นท้าว

**เมืองแก่นท้าว** () เป็นเมืองหนึ่งของแขวงไชยบุรีที่อยู่ไปทางทิศใต้ของแขวงไชยบุรีประมาณ 200 กิโลเมตร มี 53 หมู่บ้าน มีประชากร 37,000 คน ทิศเหนือติดกับเมืองชนะคาม แขวงเวียงจันทน์ ทิศตะวันตกติดกับเมืองบ่อแตน ทิศใต้ติดกับจังหวัดเลย ประเทศไทย ในสมัยที่แขวงไชยบุรีอยู่ใต้การปกครองของไทยในนามจังหวัดลานช้าง เมืองแก่นท้าวนี้มีสถานะเป็นอำเภอแก่นท้าว

แก่นท้าว
หมวดหมู่:เขตแดนไทย–ลาว
Pachydermata

**Pachydermata** (มาจากภาษากรีกสองคำ คือ "παχύς" (หนา) และ "δερμα" (หนัง) รวมจึงหมายถึง "หนังหนา") เป็นอันดับหนึ่งของสัตว์เลี้ยงลูกด้วยน้ำนมที่ปัจจุบันไม่ใช้แล้ว อธิบายโดย กอตต์ลีบ สตอร์, จอร์จส์ คูวิเยร์ และอื่น ๆ ซึ่งเคยได้รับการยอมรับอย่างแพร่หลายในอดีต แต่เนื่องจากอันดับดังกล่าวเป็นการรวบรวมสัตว์จากหลายสายพันธุ์ จึงไม่ได้รับการยอมรับอีกต่อไป แต่มันยังถือว่ามีความสำคัญในประวัติศาสตร์การจำแนกประเภทสิ่งมีชีวิตอยู่ สัตว์ในอันดับนี้ประกอบด้วยช้าง ฮิปโปโปเตมัส แรด สมเสร็จ ม้า และหมูป่า

Pachydermata ของคูเวียร์นั้นประกอบด้วยสัตว์เลี้ยงลูกด้วยน้ำนมสามวงศ์ ซึ่งเขาเรียกว่า *Proboscidiana*, *Pachydermata Ordinaria* และ *Solipedes* ซึ่งทั้งหมดเป็นสัตว์กินพืช ปัจจุบัน วงศ์เหล่านี้ถูกจำแนกออกเป็น *Proboscidea* ซึ่งประกอบด้วยช้างที่ยังไม่สูญพันธุ์อยู่สามสปีชีส์เท่านั้น, *Perissodactyla* หรือสัตว์มีกีบเท้านิ้วแปลก รวมไปถึงม้า สมเสร็จ และแรด, *Suina* ประกอบด้วยสุกรและเพคคารี และ *Hyracoidea* หรือไฮแรกซ์

คูเวียร์เองเคยนิยาม Pachydermata ไว้ว่า "สัตว์ที่มีกีบเท้า แต่ไม่ใช่สัตว์เคี้ยวเอื้อง" ขณะที่สตอร์อธิบายว่า "สัตว์เลี้ยงลูกด้วยน้ำนมที่มีกีบเท้าและมีนิ้วมากกว่าสองนิ้ว" คูเวียร์ได้เพิ่มม้าเข้าไปในอันดับนี้ด้วย

ถึงแม้ว่าอดีตอันดับ Pachydermata มักจะถูกอธิบายว่าเป็นการจัดสัตว์เลี้ยงลูกด้วยน้ำนมที่ไม่เกี่ยวข้องกันเข้าด้วยกัน แต่นักสัตววิทยาที่มีชื่อเสียงหลายคนยอมรับการจัดอันดับนี้ รวมทั้งชาร์ลส์ ดาร์วิน โดยเป็นสัตว์เลี้ยงลูกด้วยน้ำนมที่มีกีบเท้าโดยไม่นับรวมสัตว์มีกีบเท้าอื่น ๆ และลักษณะทางกายวิภาคได้สนับสนุนความใกล้เคียงของสัตว์เลี้ยงลูกด้วยน้ำนม "Pachyderm" กับสัตว์ประเภทเดียวกัน และสัตว์มีกีบเท้าอื่น ๆ

## อ้างอิง

หมวดหมู่:สัตว์เลี้ยงลูกด้วยน้ำนม
พอร์เชอ

**บมจ. ดร. ฟ. พอร์เชอ วศ.ด.กมศ.** () หรือย่อเป็น **บมจ.พอร์เชอ** () เป็นบริษัทผู้ผลิตรถยนต์ของประเทศเยอรมนี มุ่งเน้นผลิตรถยนต์กลุ่มสมรรถนะสูง ทั้งรถยนต์สปอร์ตคาร์, เอสยูวี และรถเก๋ง บมจ.พอร์เชอมีสำนักงานใหญ่อยู่ในเมืองชตุทท์การ์ท และมีหุ้นใหญ่อันดับสองคือเครือฟ็อลคส์วาเกิน และและผู้ถือหุ้นใหญ่อันดับหนึ่งพอร์เชอเอาโทโมบิลโฮลดิงส์ รถยนต์พอร์เชอที่ผลิตอยู่ในปัจจุบันได้แก่ 718 Boxster/Cayman, 911, Panamera, Macan, Cayenne และ Taycan

## ประวัติ
ดร.แฟร์ดีนันท์ พอร์เชอ ก่อตั้งบริษัทนี้ขึ้นในปีค.ศ. 1931 มีสำนักงานหลักอยู่ในเมืองชตุทท์การ์ท เดิมทีรับงานเป็นที่ปรึกษาและช่วยออกแบบรถยนต์เท่านั้น ไม่ได้คิดจะสร้างยี่ห้อรถยนต์ของตัวเอง หนึ่งในงานด้านการปรึกษาของบริษัทนี้คือการรับงานจากรัฐบาลเยอรมันให้ออกแบบรถยนต์ราคาถูกเพื่อประชาชนชาวเยอรมัน และก็ได้ออกมาเป็น "รถเต่าฟ็อลคส์วาเกิน" หนึ่งในรถยนต์ที่ประสบความสำเร็จที่สุดตลอดกาลของโลก รถยนต์พอร์เชอ 64 ซึ่งพัฒนาขึ้นในปีค.ศ. 1939 ก็ใช้อะไหล่ส่วนใหญ่ร่วมกับรถเต่า

ในช่วงสงครามโลกครั้งที่สอง ก็ได้ย้ายสายการผลิตไปผลิตรถฟ็อลคส์วาเกินสำหรับทหาร ได้แก่รุ่นคือเบลวาเกิน () ผลิตกว่า 52,000 คัน กับรุ่นชวิมวาเกิน () ผลิตกว่า 15,000 คัน นอกจากนี้ บริษัทพอร์เชอยังเป็นผู้ออกแบบรถถังหนักในช่วงสงคราม แม้ว่าบริษัทพอร์เชอจะพ่ายแพ้ต่อบริษัทคู่แข่งในการประมูลผลิตรถถังทีเกอร์ 1 และทีเกอร์ 2 แต่ก็ใช่ว่างานที่จะมาจะสูญเปล่าซะทีเดียว แชสซีที่พอร์เชอออกแบบไว้สำหรับรถถังทีเกอร์ 1 ถูกนำไปใช้เป็นฐานในการสร้างรถถังพิฆาต*[[เอเลอฟันท์]]* () พอร์เชอยังเป็นผู้พัฒนาสุดยอดรถถังหนัก ''เมาส์'' ในช่วงปลายสงคราม 

เมื่อสงครามโลกครั้งที่สองยุติลงในปีค.ศ. 1945 เมืองว็อลฟส์บวร์คอันเป็นที่ตั้งของโรงงานพอร์เชอก็ตกอยู่ในเขตยึดครองของอังกฤษ อดีตสมาชิกพรรคนาซีอย่างดร.พอร์เชอจึงถูกปลดจากตำแหน่งประธานบอร์ดบริหารของฟ็อลคส์วาเกิน ทางการอังกฤษแต่งตั้งพันตรีอีวาน เฮียร์ช นายทหารช่างอังกฤษ เข้ามาควบคุมโรงงานพอร์เชอ และในปลายปีนั้นเอง ดร.พอร์เชอถูกจับกุมในฐานะอาชญากรสงคราม แต่การไต่สวนกลับไม่เคยเกิดขึ้น ตลอดช่วงเวลายี่สิบเดือนที่เขาถูกจองจำ นายแฟร์รี บุตรชายของดร.พอร์เชอ ตัดสินใจตั้งบริษัทสร้างรถยนต์ของตัวเองเนื่องจากเขาไม่พบรถยนต์ที่ตรงตามความต้องการของเขาในตลาด เขาต้องคอยประคับประคองบริษัทที่เขาสร้างให้ผ่านช่วงเวลาลำบากนี้ไปให้ได้ 

ภายหลังดร.พอร์เชอถูกปล่อยตัวในเดือนสิงหาคม ค.ศ. 1947 รถยนต์ยี่ห้อพอร์เชอแบบแรกถูกสร้างขึ้นในโรงเลื่อยในเมืองกมึนด์ เมืองชนบทในประเทศออสเตรีย รถยนต์คันต้นแบบนี้ถูกนำไปโชว์แก่ดีลเลอร์รถยนต์หลายแห่งในเยอรมนี และเมื่อมียอดพรีออเดอร์ถึงจำนวนที่เพียงพอ การผลิตเริ่มขึ้นในปีค.ศ. 1948 โดยบริษัทของบุตรชายขึ้นและได้ออกมาเป็นพอร์เชอ 356 บริษัทของลูกชายถูกรวมเป็นส่วนหนึ่งของบริษัทหลักของบิดาในเมืองชตุทท์การ์ทในปีค.ศ. 1950

## รถพอร์เชอ

ไฟล์:2018 Porsche 718 Cayman S S-A 2.5 Front.jpg|พอร์เชอ เคย์แมน
ไฟล์:2018 Porsche 718 Boxster S S-A 2.5 Front.jpg|พอร์เชอ บ็อคชเตอร์
ไฟล์:Porsche Panamera 4 E-Hybrid (MSP17).jpg|พอร์เชอ พานาเมรา
ไฟล์:Porsche Cayenne, IAA 2017 (1Y7A2256).jpg|พอร์เชอ คาเยนน์
ไฟล์:2019 Porsche Macan S-A facelift 2.0 Front.jpg| พอร์เชอ มาคันน์
ไฟล์:2019 Porsche 911 Carrera S S-A 3.0 Front.jpg|พอร์เชอ 911
ไฟล์:Porsche Taycan Turbo S IMG 3471.jpg|พอร์เชอ เทย์คาน/ไทคานน์


## อ้างอิง

หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทเยอรมันที่ก่อตั้งในปี พ.ศ. 2474
หมวดหมู่:เครือฟ็อลคส์วาเกิน
หมวดหมู่:พอร์เชอ
หมวดหมู่:ตราสินค้าเยอรมัน
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2565
งา

**งา** อาจหมายถึง
* งา (พืช) ไม้ล้มลุกชนิดหนึ่ง
* งา (อวัยวะ) ฟันที่งอกอกจากปากสัตว์ เช่น ช้าง ฮิปโปโปเตมัส สิงโตทะเล หรือแมมมอธ
ท่อลอด

thumb|ชิ้นส่วนท่อลอดคอนกรีตเสริมเหล็ก

**ท่อลอด** หรือ **คัลเวิร์ต** () เป็นอุปกรณ์ในการส่งน้ำ ใช้สำหรับให้นำสามารถไหลผ่านใต้ถนน ทางรถไฟ หรือตลิ่ง ท่อลอดพบได้ในวัสดุหลายขนิดไม่ว่า คอนกรีต เหล็ก พลาสติก 

ท่อลอดมีรูปร่างและขนาดหลายแบบ ตั้งแต่ วงกลม สี่เหลี่ยม วงรี คางหมู โดยการใช้งานขึ้นอยู่กับการออกแบบของปริมาณน้ำที่ต้องการให้ไหลผ่านและหน้าที่การใช้งาน และวัสดุหลักที่ใช้คือ คอนกรีต เหล็ก และพลาสติก (พีวีซี) หรือมีการใช้ผสมผสานกันระหว่างสองวัสดุเช่น ท่อเหล็กที่มีปลายเป็นคอนกรีต

ในสหรัฐอเมริกาถ้าท่อลอดมีความกว้างเกินกว่า 20 ฟุต มีกฎหมายให้รัฐตรวจสอบท่อลอดเป็นประจำ

## อ้างอิง

## แหล่งข้อมูลอื่น

* ความรู้เรื่องท่อลอด  สำนักงานกรมชลประทานที่ 6

หมวดหมู่:โครงสร้างพื้นฐาน
ทุ่งยั้ง

**ทุ่งยั้ง** อาจหมายถึง
* เมืองทุ่งยั้ง หรือ ศรีนพวงศ์ เมืองโบราณ
* ตำบลทุ่งยั้ง อำเภอลับแล จังหวัดอุตรดิตถ์
* วัดพระบรมธาตุทุ่งยั้ง
เพลาลูกเบี้ยวเดี่ยวเหนือสูบ

[thumb|A single overhead camshaft cylinder head from a 1987 [Honda CRX Si.]]

**เพลาลูกเบี้ยวเดี่ยวเหนือสูบ**  คือกลไกการทำงานอย่างหนึ่งของเครื่องยนต์สันดาบภายใน เป็นตัวทำหน้าที่เปิดลิ้นไอดีเพื่อนำส่วนผสมของอากาศและเชื้อเพลิงเข้าสู่ห้องเผาไหม้ และเปิดลิ้นไอเสียเพื่อนำอากาศเสียที่เกิดจากการเผาไหม้ออกสู่ท่อไอเสีย หลักการทำโดยทั่วไปเหมือนกับ DOHC และ OHV เพียงแต่จะมีเพลาเบี้ยวเพียงแท่งเดียวทำหน้าที่ทั้งเปิด-ปิด ทั้งไอดีและไอเสีย ซึ่งจะคล้ายกับ SOHC มาก

## เพลาลูกเบี้ยว
เพลาลูกเบี้ยวซึ่งมีลักษณะเป็นแท่งเหล็กกลม และส่วนที่เรียกว่าลูกเบี้ยวมีรูปร่างคล้ายวงกลมรูปไข่ซึ่งส่วนของรูปไข่นี้จะทำหน้าที่กดลิ้น (valve) ไอดีและไอเสียให้เปิดในช่วงระยะเวลาหนึ่ง ในแต่ละแท่งของเพลาลูกเบี้ยวอาจจะมีหลายลูกขึ้นอยู่กับจำนวนลูกสูบ

## การทำงาน
เพลาลูกเบี้ยวอาศัยแรงขับเพลาข้อเหวี่ยง (crankshaft) โดยส่งผ่านแรงหมุนด้วยโซ่ราวลิ้น (timing chain) สายพานราวลิ้น (timing belt) หรือเฟืองราวลิ้น (timing gear) เมื่อเครื่องยนต์เกิดการหมุนจะส่งผ่านแรงหมุนผ่านโซ่ราวลิ้น (อาจเป็นสายพาน หรือเฟืองราวลิ้น ขึ้นอยู่กับผู้ผลิต) ทำให้เพลาลูกเบี้ยวหมุนตาม และส่วนของลูกเบี้ยวซึ่งมีลักษณะที่เป็นวงรีคล้ายรูปไข่ไปสัมผัสกับลิ้นไอดีหรือไอดีเมื่อส่วนที่ยื่นออกมามาที่สุดของลูกเบี้ยวสัมผัสกับลิ้นจะส่งผลให้เกิดการเปิดตัวขึ้นของลิ้นนั้น หากเป็นลิ้นไอดีเปิดจะทำให้อากาศที่ผสมกับเชื้อเพลิงไหลเข้าสู่ห้องเผาไหม้ (อาศัยแรงดูดจากภายในห้องเผาไหม้) จากนั้นก็ปิดตัวลงและทำการจุดระเบิดหรือเผาไหม้ เปลี่ยนพลังงานความร้อนที่มีแรงดันไปดันลูกสูบและเกิดการหมุนของเครื่องยนต์ หรือการเปลี่ยนพลังงานความร้อนเป็นพลังงานกล เมื่อการเผาไหม้หยุดเพลาลูกเบี้ยวทำหน้าที่เปิดลิ้นไอเสียนำอากาศเสียที่เกิดจากการเผาไหม้ออกสู่ท่อไอเสีย อย่างไรก็ตามลิ้นไอดีและไอเสีย จะไม่เปิดพร้อมกันแต่จะปิดพร้อมกันในจังหวะหนึ่งเพื่อทำการจุดระเบิดให้เกิดแรงดันไปสู่ลูกสูบส่งผ่านแรงเคลื่อนที่ไปสู่ก้านสูบและหมุนข้อเหวี่ยงของเครื่องยนต์เพื่อการทำงานของเครื่องยนต์อย่างต่อเนื่อง

## อ้างอิง

หมวดหมู่:เครื่องยนต์
สโมสรฟุตบอลมาลากา

**สโมสรฟุตบอลมาลากา** () เป็นสโมสรฟุตบอลอาชีพสเปน ตั้งอยู่ที่เมืองมาลากา แคว้นอันดาลูซิอา ปัจจุบันเล่นในลาลิกา สเปน

สโมสรฟุตบอลมาลากา เป็นเสมือนมรดกของสโมสรเซเดมาลากา หนึ่งในสโมสรที่มีประวัติศาสตร์มากที่สุดของแคว้นอันดาลูซิอา โดยเป็นสโมสรที่มีความคล้ายกัน ทั้งฐานผู้ชื่นชอบและประเพณีของสโมสร ถึงแม้ว่าในความเป็นจริงแล้วจะแตกต่างกันทั้งเรื่องบันทึกต่าง ๆ ไม่ว่าจะเป็นวันก่อตั้ง สโมสรได้ลงแข่งขันในลาลิกา 20 ฤดูกาล ในเซกุนดาดิบิซิออน 29 ฤดูกาล ในเตร์เซราดิบิซิออน 9 ฤดูกาล ซึ่งปัจจุบันไม่มีสโมสรเซเดมาลากาแล้ว

สโมสรมาลากาในปัจจุบันลงแข่งในลาลิกา 9 ฤดูกาล เซกุนดาดิบิซิออน 3 ฤดูกาล เซกุนดาดิบิซิออนเบ 3 ฤดูกาล และในเตร์เซราดิบิซิออน 1 ฤดูกาล สโมสรเป็นผู้ชนะในยูฟ่าอินเตอร์โตโตคัป ในปี ค.ศ. 2002 และต่อมาเข้ารอบคัดเลือกในยูฟ่าคัป ในฤดูกาลถัดมา และสามารถเข้าสู่รอบก่อนชิงชนะเลิศ

## ผู้เล่น
### ผู้เล่นชุดปัจจุบัน

### ผู้เล่นที่ถูกยืมตัว

## อ้างอิง

## แหล่งข้อมูลอื่น
* 
* สโมสรฟุตบอลมาลากา ที่ลาลิกา  (เก็บถาวร)
* สโมสรฟุตบอลมาลากา ที่สหภาพสมาคมฟุตบอลยุโรป 

มาลากา
มาลากา
มาลากา
หมวดหมู่:สโมสรกีฬาที่ก่อตั้งในปี พ.ศ. 2491
ฮาวอิตเซอร์จีซี-45

**จีเอชเอ็น-45** () ย่อมาจากคำว่า **G**un, **H**owitzer, **N**oricum  เป็นปืนใหญ่วิถีราบ ขนาด 155 มิลลิเมตร แบบลากจูง ออกแบบโดยเจอรัลด์ บูล และพัฒนาขึ้นโดยบริษัทนอริคัม (Noricum) ประเทศออสเตรีย โดยปรับปรุงให้มีลำกล้องปืนยาวขึ้นจาก 39 คาลิเบอร์เป็น 45 คาลิเบอร์ ทำให้มีระยะยิงไกลสุดเพิ่มเป็น 39,600 เมตร  โดยมีการผลิตออกมาเป็น 2 รุ่น คือ
# **รุ่นลากจูง** น้ำหนัก 10,070 กิโลกรัม
# **รุ่นติดตั้งเครื่องช่วยเดินทาง** (ระบบ APU) น้ำหนัก 12,382 กิโลกรัม

กองทัพบกไทยได้จัดหาปืนใหญ่ GHN-45 เข้าประจำการเมื่อปี พ.ศ. 2534 มีชื่อเรียกทางราชการว่า **"ปืนใหญ่หนักกระสุนวิถีราบ แบบ 34 (ปนร. 34)"** โดยจัดหาในอัตราประจำการ 4 กองพัน คือ ค่ายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ จ.ลพบุรี(เดิมชื่อค่ายกองพันทหารปืนใหญ่ ป.พิบูลสงคราม) 
1.กองพันทหารปืนที่ 721
2.กองพันทหารปืนใหญ่ที่ 722 
3.กองพันทหารปืนใหญ่ที่ 723
4.ศูนย์การทหารปืนใหญ่ เขาพระงาม
และมีบทบาทอย่างยิ่งในการยิงสนับสนุนทหารไทยในวิกฤตการณ์ชายแดนไทย-กัมพูชา พ.ศ. 2551–2554

## แหล่งข้อมูลอื่น
*Jane's Defence info on GC-45
*A general survey of recent artillery developments

หมวดหมู่:ปืนใหญ่ลากจูง
หมวดหมู่:ปืนใหญ่วิถีราบ
หมวดหมู่:ฮาวอิตเซอร์
หอยกะพง

**หอยกะพง** () เป็นหอยสองฝาชนิดหนึ่งในวงศ์ Mytilidae ที่อาศัยพื้นท้องทะเลที่เป็นโคลนตามชายฝั่งทะเลในอ่าวไทย เปลือกมีลักษณะบางและเปราะ สีเขียวอมม่วงหรือดำเรื่อ ๆ ป่องตรงกลาง อาศัยตามพื้นทะเลที่เป็นโคลนและตามหลักเสาของโพงพาง กินสิ่งมีชีวิตขนาดเล็กในน้ำ นำมาปรุงอาหารได้ และใช้เป็นอาหารสัตว์ด้วย

## อ้างอิง

## แหล่งข้อมูลอื่น

หอย
หมวดหมู่:อาหารทะเล
ก
อะพอลโล 10

**โครงการอะพอลโล 10** เป็นโครงการแบบมีนักบินอันดับที่สี่ของโครงการอะพอลโลของสหรัฐอเมริกา โดยเป็นแบบภารกิจ F ซึ่งมีวัตถุประสงค์เพื่อเป็นโครงการนำร่องสำหรับโครงการอะพอลโล่ 11 โดยมีการทดสอบขั้นตอนและระบบต่างๆ สำหรับการลงจอดบนดวงจันทร์โดยไม่ได้ลงจอดบนดวงจันทร์จริงๆ ภารกิจของโครงการประกอบไปด้วยการส่งนักบินอวกาศไปโคจรรอบดวงจันทร์และทดสอบระบบของยานลงจอดในวงโคจรของดวงจันทร์ โดยวงโคจรห่างจากพื้นผิวดวงจันทร์เพียง 15.6 กิโลเมตร

ตามสถิติจากบันทึกสถิติโลกกินเนสส์ โครงการอะพอลโล 10 ทำลายสถิติความเร็วสูงสุดเท่าที่ยานพาหนะแบบมีคนขับจะทำได้ โดยทำความเร็วได้ถึง 39,897 กิโลเมตรต่อชั่วโมง ระหว่างการเดินทางกลับจากดวงจันทร์ในวันที่ 26 พฤษภาคม ค.ศ. 1969 

เนื่องจากได้มีการนำชื่อ ชาร์ลี บราวน์ และสนูปี้ จากการ์ตูนเรื่อง พีนัตส์ เป็นรหัสสำหรับการติดต่อสื่อสาร ทำให้สนูปี้ และ ชาร์ลี บราวน์ กลายเป็นมาสคอตของโครงการไปโดยปริยาย นอกจากนี้แล้ว นาย ชารล์ เอ็ม ชูลซ์ ผู้วาดการ์ตูนพีนัตส์ ก็ได้มีการวาดการ์ตูนเกี่ยวกับองค์กรนาซ่าเป็นกรณีพิเศษอีกด้วย

## อ้างอิง

หมวดหมู่:โครงการอะพอลโล
หมวดหมู่:ยานอวกาศ
หมวดหมู่:ภารกิจอวกาศในปี พ.ศ. 2512
ยานลงดวงจันทร์

thumb|350px|upright
thumb|upright

**ส่วนลงดวงจันทร์ของโครงการอะพอลโล่** (; LM) เป็นส่วนลงจอดของยานอวกาศอะพอลโลสร้างโดยบริษัท กรัมเมน เพื่อโครงการอะพอลโลในการขนส่งนักบินอวกาศไปและกลับจากพื้นผิวของดวงจันทร์ โดยระหว่างปี ค.ศ. 1969–1972 ได้มีการลงจอดบนดวงจันทร์โดยยานประเภทนี้ 6 ครั้ง

ส่วนลงดวงจันทร์หรือ LM ประกอบไปด้วยส่วนสำหรับลงจอด และ ส่วนสำหรับกลับยานแม่ จะถูกนำไปสู่วงโคจรของดวงจันทร์โดยส่วนควบคุมและบริการ (Command/Service Module) ซึ่งเป็นยานอวกาศแยกต่างหากที่ทำหน้าที่ขนส่งไปและกลับจากโลกสู่ดวงจันทร์ โดยเมื่อสิ้นสุดภารกิจแล้ว ส่วนลงดวงจันทร์จะถูกปล่อยทิ้งไว้ในอวกาศ เนื่องจากถูกออกแบบสำหรับการใช้งานในอวกาศเท่านั้น จึงมีโครงสร้างและสรีระทางอากาศพลศาสตร์ที่ไม่เหมาะสมในการเดินทางหลับสู่บรรยากาศโลกโดยปลอดภัย

แม้ว่าจะประสบปัญหาล่าช้าหลายครั้งระหว่างขั้นตอนพัฒนา ส่วนลงดวงจันทร์ของโครงการอะพอลโล่ก็ได้กลายเป็นส่วนที่พิสูจน์แล้วว่าเชื่อถือได้มากที่สุดของระบบยานอวกาศอะพอลโล่-เซตเทิรน โดยไม่เคยประสบความล้มเหลวระหว่างการปฏิบัติงานที่ส่งผลกระทบต่อภารกิจเลยแม้แต่ครั้งเดียว และหนึ่งในยานรุ่นนี้ LM-7 Aquarius ก็ได้พิสูจน์แล้วว่ามีศักยภาพเกินกว่าสภาวะที่ได้ออกแบบไว้ หลังจากถูกใช้เป็นยานฉุกเฉินในการเดินทางจากดวงจันทร์สู่โลกได้สำเร็จในโครงการอะพอลโล่ 13

### การฝึกอบรมนักบินอวกาศ

right|thumb|upright|ยานเพื่อการวิจัยลงจอดบนดวงจันทร์ (Lunar Landing Research Vehicle) (NASA)

เมื่อต้องการอนุญาตให้นักบินอวกาศได้มีโอกาสที่จะเรียนรู้เทคนิคของการร่อนลงจอดของยานร่อนลงจอดบนดวงจันทร์ หรือ ยานลูน่าร์ (lunar = ดวงจันทร์),  นาซาจึงได้ทำสัญญากับบริษัท เบลล์ แอโรซิสเต็มส์ (Bell Aerosystems) ในปี 1964 เพื่อที่จะสร้าง ยานเพื่อการวิจัยลงจอดบนดวงจันทร์ (LLRV)

### เที่ยวบินผลิตผล

thumb|ยานลูน่าร์โมดูล ''อีเกิล'' (Lunar Module ''Eagle'') ในอพอลโล 11 ขณะกำลังอยู่ในวงโคจรของดวงจันทร์

ยานลงจอดบนดวงจันทร์ ที่มีมนุษย์คอยบังคับดวบคุมโดยสารไปด้วยได้ร่อนลงจอดบนดวงจันทร์เป็นครั้งแรก เหตุการณ์ได้เกิดขึ้นเมื่อวันที่ 20 กรกฎาคม ปี 1969  ด้วยยานชื่อเต็มยศว่า อพอลโล 11 แอลเอ็ม *อีเกิล* (พญาอินทรีแห่งดวงจันทร์)  อีกสี่วันต่อมา หลังจากนั้น  ลูกเรือที่อยู่ภายในยานโมดูลบังคับการ ชื่อว่า "โคลัมเบีย" ก็ได้นำยานกลับสู่ผิวโลก และได้ถูกคลื่นซัดสาดกระเซ็นลงไปลอยแพเทิ้งเติ้งอยู่ในทะเลแห่งมหาสมุทรแปซิฟิก

หมวดหมู่:การสำรวจดวงจันทร์
หมวดหมู่:โครงการอะพอลโล
หมวดหมู่:สิ่งประดิษฐ์ของสหรัฐ
โจฟันนี ฟัน โบรงก์ฮอสต์

**โจฟันนี คริสตียาน ฟัน โบรงก์ฮอสต์** () เกิดเมื่อวันที่ 5 กุมภาพันธ์ ค.ศ. 1975 เป็นอดีตนักฟุตบอลชาวดัตช์เชื้อสายโมลุกกะ และเคยเป็นกัปตันฟุตบอลทีมชาติเนเธอร์แลนด์ตั้งแต่เดือนสิงหาคม ค.ศ. 2008 

ในอาชีพนักฟุตบอลของเขา ฟัน โบรงก์ฮอสต์เล่นในสโมสรแอร์กาเซ วาลไวก์ (RKC Waalwijk, 1993–1994), ไฟเยอโนร์ด (1994–1998), เรนเจอส์ (1998–2001), อาร์เซนอล (2001–2003), บาร์เซโลนา (2003–2007) และกลับมายังไฟเยอโนร์ดอีกครั้ง (2007–2010) เขาเป็นผู้เล่นในชุดบาร์เซโลนาที่ชนะยูฟ่าแชมเปียนส์ลีกฤดูกาล 2005–2006 ในฐานะทีมชาติเนเธอร์แลนด์ เขาลงเล่น 100 นัด และได้ลงเล่นในฟุตบอลโลก 3 ครั้ง (1998, 2006 และ 2010) และลงแข่งในฟุตบอลยูโร (2000, 2004 และ 2008)

## อ้างอิง

หมวดหมู่:ชาวดัตช์เชื้อสายโมลุกกะ
หมวดหมู่:นักฟุตบอลชาวดัตช์
หมวดหมู่:ผู้เล่นไฟเยอโนร์ด
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:บุคคลจากรอตเทอร์ดาม
สุภาภรณ์ คำนวณศิลป์

**สุภาภรณ์ คำนวณศิลป์**  เกิดเมื่อวันอังคารที่ 15 สิงหาคม พ.ศ. 2515 เป็นนักแสดงชาวไทยเชื้อสายจีน มีพี่น้องทั้งหมด 7 คน เป็นคนที่ 4 จบการศึกษาที่โรงเรียนเซนต์โยเซฟบางนา 

ได้แสดงละครตั้งแต่ยังเด็ก ๆ เรื่องแรกปี พ.ศ. 2530 คือ ผีกุ๊กกิ๊ก และได้หายจากวงการละครไปเนื่องจากทางครอบครัวเห็นว่ายังเด็กอยู่ และต่อมาในปี พ.ศ. 2534 หมวยได้กลับมาแสดงละครโดยรับบทนางรองในละครเรื่อง แม่หญิง เป็น หม่อมเจ้าหญิงภาณุกา รังษี หรือ ท่านหญิงเล็ก และละครเรื่อง "พี่เลี้ยง" ซึ่งเป็นละครเรื่องแรกของ รชนีกร พันธุ์มณี โดยรับบทเป็น เวณิกา เพื่อนนางเอกที่หลงรักพระเอก ซึ่งกลับมาโดยการชักนำของคุณแดง สุรางค์ เปรมปรีดิ์ จากการที่ได้เห็นหมวยในมิวสิควิดีโอเพลง "ขออุ้มหน่อย" ของ ธงไชย แมคอินไตย์ และต่อมาได้รับละครเรื่อย ๆ ในเรื่อง วันนี้ที่รอคอย, ผู้ชายไม้ประดับ, คือหัตถาครองพิภพ 

จนกระทั่งมาแจ้งเกิดในบทนางร้าย เช่น เหม่เกว่ (โรส) คุณนายที่ 3 ในละครเรื่อง มงกุฎดอกส้ม, เจ้านางละอองทอง ในละครเรื่อง ปอบผีฟ้า และ เนื้อเย็น ในละครเรื่อง คมพยาบาท ปัจจุบันยังรับงานแสดงอยู่

## ผลงาน

### ละครโทรทัศน์

### ซีรีส์

### ภาพยนตร์
* 2557 ฝากไว้..ในกายเธอ รับบท อร
* 2557 สตรีเหล็ก ตบโลกแตก รับบท อาหมวย

### ละครเวที
* 2535 *จิ้งจอกลอกลาย* รำลึก เบตตี เดวิส (โรงละคร A.U.A./ วันที่ 18-20, 25-27 และ 29-30 กันยายน) รับบทเป็น อเล็กซานดร้า

### ละครสั้น
* 2537 3 หนุ่ม 3 มุม รับบท อัญ
* 2538 ละครชุดปากกาทอง "เพราะหล่อนเป็นนางร้าย"
*2542 ละครเทิดพระเกียรติชุดใต้แสงตะวัน ตอน ปู่เจ้าสมิงพราย รับบท คุณนิ่ม
* 2544 รักของฟ้า ละครพิเศษวันพ่อแห่งชาติ รับบท อาจารย์สอนคณิตศาสตร์  
* 2545 ต่างเวลา รับบท เกษรา
* 2556 ยมบาลเจ้าขา ตอน สัตว์ประหลาด รับบท อัปสร
* 2557 ฟ้ามีตา ตอน เมื่อไหร่จะดีซักที ปีใหม่ รับบท อาน้อม
* 2557 ฟ้ามีตา ตอน สุภาพสตรี รับบท กำไล
* 2558 ฟ้ามีตา ตอน ซอยเดียวกัน รับบท สมร
* 2558 ฟ้ามีตา ตอน ม่าย รับบท จิต

### มิวสิกวิดีโอ
* เธอปันใจ ของ อัสนี-วสันต์ (2533) 
* ขออุ้มหน่อย ของ เบิร์ด ธงไชย แมคอินไตย์ (2534)
* ผัวดื่มเบียร์ เมียดื่มเหล้า ของ ตู้ ดิเรก อมาตยกุล  และ วารุณี สุนทรีสวัสดิ์ (2538)

### พิธีกร
* รายการ ธรรมะ ทำมั๊ย
* รายการ วัยเด็ด ช่อง 7 ปี พ.ศ. 2534 (คู่กับ บิลลี่ โอแกน)
*รายการ แพรหลากสี

### โฆษณา
* โฆษณาจักรยานยนต์ Suzuki Akira
* โฆษณาแบนด์ โรลออน ฟอร์เมน
* โฆษณา มาม่าเมียวโจ้ ทังเมน
* โฆษณาผ้าอนามัย โซฟี
* โฆษณาฟิล์มสี AGFA
* โฆษณาโคโนจิ รังนกพร้อมดื่ม
* โฆษณาเซ็นทรัล พระราม 2
* โฆษณาน้ำยาปรับผ้านุ่ม Comfort
* โฆษณาพัดลม Panasonic

### รางวัล

## อ้างอิง

หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทยเชื้อสายจีน
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21

​
โจแอนน์ มิสซิงแฮม

**โจแอนน์ มิสซิงแฮม** () หรือชื่อจีน **เฮย์ เจียเจีย** (; 26 พฤษภาคม ค.ศ. 1994 – ) เป็นนักกีฬาหมากล้อมอาชีพระดับ 7 ดั้ง ชาวไต้หวัน และมีส่วนร่วมในการแข่งขันหมากล้อมในเอเชียนเกมส์ 2010 ประเภททีมหญิง

## ประวัติ
โจแอนน์ มิสซิงแฮม เกิดที่เมืองบริสเบน รัฐควีนส์แลนด์ ประเทศออสเตรเลีย และได้ย้ายไปอยู่ที่ประเทศไต้หวันเมื่อเธออายุ 4 ปี และเริ่มเล่นกีฬาหมากล้อมเมื่ออายุได้ 6 ปี สองปีต่อมา เธอได้รับการจัดอันดับ 1 ดั้งในระดับมือสมัครเล่น เธอยังคงมีความก้าวหน้าในการเล่นหมากล้อมอย่างต่อเนื่อง จากนั้นในปี ค.ศ. 2005 เธอได้ย้ายไปยังแซนดีเอโก รัฐแคลิฟอร์เนีย และในภายหลัง เธอประสบความสำเร็จโดยการเป็นแชมป์หมากล้อมในปี ค.ศ. 2006 ส่วนในเดือนตุลาคม ค.ศ. 2009 เธอได้ผ่านการแข่งขันเพื่อคัดตัวแทนนักกีฬาสำหรับการแข่งขันหมากล้อมในเอเชียนเกมส์ 2010 ด้วยผลการแข่ง ชนะ 8, แพ้ 2 ในการแข่งขันรอบคัดเลือก ก่อนที่เธอจะได้รับการเลื่อนอันดับสู่ระดับ 5 ดั้งในวันที่ 5 มกราคม ค.ศ. 2011 สำหรับการแสดงผลงานของเธอในรายการปิงเซิ่งคัพ 2010

## อ้างอิง

## แหล่งข้อมูลอื่น
* 围棋吧「黑嘉嘉」 
* 台灣棋院－黑嘉嘉 
* 黑嘉嘉晉升職業五段新聞稿 
* go.org.nz－Joanne Missingham 

หมวดหมู่:นักหมากล้อมชาวไต้หวัน
หมวดหมู่:นักกีฬาเหรียญทองแดงเอเชียนเกมส์
หมวดหมู่:บุคคลจากบริสเบน
หมวดหมู่:ชาวออสเตรเลียเชื้อสายไต้หวัน
หมวดหมู่:บุคคลจากแซนดีเอโก
โทโมมิ อิตาโนะ

**โทโมมิ อิตาโนะ** (; เกิด 3 กรกฎาคม พ.ศ. 2534) เป็น อดีตนักร้องหญิงชาวญี่ปุ่นสังกัด "AKB48" ทีม K

## ข้อมูลส่วนตัว
* **ชื่อ:** โทโมมิ อิตาโนะ: Itano Tomomi (板野友美)
* **ชื่อเล่น:**โทโมจิน: tomochin (ともちん)
* **วันเกิด:** 3 กรกฎาคม พ.ศ. 2534
* **บ้านเกิด:** โยโกฮามะ จังหวัดคานางาวะ ประเทศญี่ปุ่น

## ผลงาน
### เพลง
ซิงเกิล
* Sakura no Hanabiratachi
* Skirt, Hirari
* Aitakatta
* Seifuku ga Jama wo Suru
* Keibetsu Shiteita Aijou
* BINGO!
* Boku no taiyou
* Yuuhi wo miteiru ka?
* Romance, Irane
* Sakura no Hanabiratachi 2008
* Baby! Baby! Baby!
* Oogoe Diamond
* 10nen Sakura
* Namida Surprise!
* Iiwake Maybe
* RIVER
* Sakura No Shiori
* Gammen Gisou
* Love♡Wars (Kamen Rider W´s Soundtrack)
*kimi wa melody
*

Stage units
* Team A 1st Stage: Skirt, Hirari (2nd Unit)
* Team A 1st Stage: Hoshi no Ondo (1st Unit)
* Team A 2nd Stage: Nageki no Figure
* Team A 2nd Stage: Garasu no I LOVE YOU
* Team A 2nd Stage: Senaka Kara Dakishimete
* Team A 2nd Stage: Leo no Kakumei
* Team A 3rd Stage: Nage Kissu de Uchiotose!
* Team A 4th Stage: Faint
* Team A 5th Stage: Tsundere!
* Team K 6th Stage: Seifuku Resistance

### ละครโทรทัศน์
*[2007] Densen Uta / 伝染歌 รับบท AKB Show Girl (AKBショーガール?)
*[2008] Ai Ryutsu Centre / 愛流通センター รับบท Mami (マミ?)
*[2009] มาสค์ไรเดอร์ดับเบิล รับบท ควีน

### ภาพยนตร์
*[2009] มาสค์ไรเดอร์ X มาสค์ไรเดอร์ ดับเบิ้ล & เดเค็ท เดอะมูฟวี่ 2010 รับบท ควีน
*[2011] มาสค์ไรเดอร์ดับเบิล เดอะมูฟวี่ ฟอร์เอเวอร์ ศึกล่าไกอาเมมโมรี่ A to Z รับบท ควีน

### รายการวิทยุ
* AKB48 Ashita made Mou Chotto (明日までもうちょっと。?) (2007.10.15, Bunka Broadcasting)
* TomoTomo no Yagi-san, Oide (ともとものヤギさん、おいで～♪?) (2008.04.07-present, TBS RADIO podcasting954)

### โฆษณา
* NTT Docomo (2006)
* Kirin Nuda by Kirin Beverage (2008)

### เว็บ
* Private Princess (2007.11.01 - ปัจจุบัน, Horipro Productions)
* Midtown TV (2007.11.06, GyaO)
* Kirin Nuda Presents "Kirin Nuda Lemon&Tonick" Sukkiriman Site (2008.03.25 - 05.31)
* AKB48 in Horipro (2008.04.01 - ปัจจุบัน, Yahoo! Douga)
* Idol Natsu Monogatari (アイドル夏物語?) (2008.07.25 - ปัจจุบัน, Yomiuri TV)

## อ้างอิง

## แหล่งข้อมูลอื่น
* 
* 
* 

* Official blog at Ameblo 

หมวดหมู่:บุคคลที่ยังมีชีวิตอยู่
หมวดหมู่:บุคคลจากโยโกฮามะ
หมวดหมู่:ไอดอลญี่ปุ่น
หมวดหมู่:นักร้องหญิงญี่ปุ่น
หมวดหมู่:สมาชิกของเอเคบีโฟร์ตีเอต
หมวดหมู่:ยูทูบเบอร์ชาวญี่ปุ่น
ร็อค ฮาวเวิร์ด

**ร็อค ฮาวเวิร์ด** (; ) เป็นตัวละครในเกมต่อสู้ของ *[[SNK Playmore]]* ปรากฏตัวครั้งแรกในเกมต่อสู้ *[[กาโร่ มาร์คออฟเดอะวูลฟ์ส]]* และเกมต่อสู้ข้ามฝั่งของ SNK นอกจากนี้ร็อคได้ปรากฏตัวให้ได้เล่นเป็นครั้งแรกในซีรีส์เดอะคิงออฟไฟท์เตอร์ส โดยที่ปรากฏตัวในภาค เดอะคิงออฟไฟท์เตอร์ส XIV ให้เสียงพากย์โดย เอจิ ทาเคโมโตะ ส่วนเวอร์ชันภาษาอังกฤษตั้งแต่ภาค *KOF: Maximum Impact* รวมถึงภาคต่อมาให้เสียงโดย ไมค์ เลน

## ประวัติตามท้องเรื่อง
ร็อค เป็นลูกชายของมาเฟียที่ครองเมืองเซาท์ทาวน์ ชื่อ กีส ฮาวเวิร์ด ถูกพ่อทิ้งให้อยู่กับแม่ตั้งแต่เด็กๆ ทำให้เขาแค้นในตัวพ่อของเขามาก และหวังไว้ว่า วันหนึ่งเขาจะแก้แค้นพ่อของเขา แต่ว่า เทอร์รี่ โบการ์ด ซึ่งเป็นฮีโร่ในเซาท์ทาวน์ (ในขณะนั้น) ได้จัดการกีสไปเรียบร้อย และรู้ว่ากีสมีลูกชายชื่อร็อค ก็รับเลี้ยงดูร็อค และถ่ายทอดวิชาต่างๆให้กับเขา ทั้งนี้ ร็อคได้ปรากฏตัวครั้งแรกในตำนานหมาป่ากระหายเลือดภาค 3 ซึ่งมีการแสดงให้เห็นว่าเขาจะกลายเป็นเพื่อนกับเทอร์รี่ โบการ์ด หลังจากเทอร์รี่ได้กำจัดกีส เขาก็ได้นำร็อคมาเลี้ยงดูเสมือนเป็นลูกของเขา

## การตอบรับ
ร็อคได้รับการโหวตให้เป็นตัวละครที่ชื่นชอบมากที่สุดอันดับหนึ่งในช่วงที่ได้เปิดตัวครั้งแรกใน *[[กาโร่มาร์คออฟเดอะวูลฟ์ส]]* จากการสำรวจความนิยมดังกล่าว จากการพัฒนาเกมขึ้นโดย SNK  เกร็ก คาซาวิน จากเว็บไซต์เกมสปอต ยกย่องให้ตัวละครดังกล่าวเป็นหนึ่งในตัวละครเพิ่มเติมที่โดดเด่นที่สุดใน *[[Capcom vs. SNK 2]]* 

## อ้างอิง

## อ้างอิง
* Fatal Fury 15th Anniversary Official Website 
* The King of Fighters 10th Anniversary Official Website 
* Rock's profile and story at Neo Geo Battle Coliseum Official Website 

หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครชายในวิดีโอเกม
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2542
เฉาก๊วย (พืช)

[thumb|[เฉาก๊วยในรูปแบบอาหารว่าง]]
**เฉาก๊วย** () (草粿, เพ็งอิม: *cao2 guê2*) ในภาษาแต้จิ๋ว, **เซียนเฉ่า** () ใน ภาษาจีนกลาง, **เซียนเช่า** (*sian-chháu*) ในภาษาฮกเกี้ยน,  **เหลิ่งฝันโฉว** (涼粉草, *loeng4 fan2 cou2*) ใน ภาษาจีนกวางตุ้ง, **เซืองซ้าว** (*sương sáo*) ใน ภาษาเวียดนาม เป็นพืชในสกุล *[[Mesona]]* ในตระกูลเดียวกับมินต์ (พืชจำพวกสะระแหน่) มักพบในภูมิภาคเอเชียตะวันออก เช่น ทางตะวันออกเฉียงใต้ของจีน ไต้หวัน ชอบขึ้นในหุบเขาที่ดินทรายแห้งมีหญ้าขึ้น มีความสูงราว 15–100 ซม. ลำต้นและใบมีขนปกคลุม ใบมีรูปหยาดน้ำตาและขอบหยักคล้ายใบเลื่อย นิยมปลูกเพื่อใช้ทำเฉาก๊วยรับประทานเป็นอาหารว่าง

## การปลูกและการแปรรูป
ต้นเฉาก๊วยปลูกบนพื้นที่ราบหรือพื้นที่ลาดเอียงเล็กน้อย ในไต้หวัน พืชชนิดนี้มักปลูกใต้ต้นผลไม้ในสวนผลไม้เพื่อเป็นรายได้เสริม สำหรับขั้นตอนการทำเฉาก๊วยนั้น เริ่มต้นจากการเก็บเกี่ยวส่วนที่อยู่เหนือดินทั้งหมดของต้นเฉาก๊วย จากนั้นนำมาทำให้แห้งบางส่วนและสุมขึ้นเพื่อให้มันรวมตัวกับแก๊สออกซิเจนจนกระทั่งกลายเป็นสีดำ หลังจากรวมตัวกับแก๊สออกซิเจนแล้ว ผลที่ได้จะถูกนำมาทำให้แห้งโดยตลอดและพร้อมที่จะขาย  

## อ้างอิง

หมวดหมู่:วงศ์กะเพรา
หมวดหมู่:สมุนไพร
หมวดหมู่:พืชที่รับประทานได้
วัดพระธาตุเชียงตึง

**วัดพระธาตุเชียงตึง**  (ภาษาลาว: ພະທາດຊຽງຕຶງ) อยู่ที่แขวงหลวงน้ำทา ประเทศลาว ตั้งอยู่ทางทิศใต้ของตัวเมืองเป็นเจดีย์ฐานแปดเหลี่ยมสูง 10 เมตร ตั้งอยู่บนเนินเขาศักดิ์สิทธิ์ เป็นสถาปัตยกรรมแบบล้านช้างและล้านนา ทุกปีในวันเพ็ญเดือน 12 ชาวเมืองจะฉลองบุญขึ้นพระธาตุเป็นงานใหญ่ประจำปี เช่นเดียวกับงานฉลองพระธาตุหลวงเวียงจันทน์ที่จัดในวันเดียวกัน

พระธาตุเชียงตึง
หมวดหมู่:สิ่งก่อสร้างในแขวงหลวงน้ำทา
เต่าดำ

**เต่าดำ** หรือ **เต่ากา** หรือ **เต่าแก้มขาว** (; ; ) เป็นเต่าชนิดหนึ่งที่มีขนาดเล็ก มีลักษณะ ลำตัวยาวประมาณครึ่งฟุต น้ำหนักไม่ถึงครึ่งกิโลกรัม ลำตัวแบน มีกระดองสีดำ หัว หาง และขามีสีดำมีผังผืด มีลักษณะเด่น คือ มีแต้มสีขาวเหนือตา แก้ม และตามใบหน้าอีกหลายแห่ง อันเป็นที่มาของชื่อ กระดองส่วนบนยาวเต็มที่ประมาณ 20 เซนติเมตร

พบกระจายพันธุ์อยู่ทั่วไปตามแหล่งน้ำประเภทหนองหรือบึง ในภูมิภาคเอเชียใต้จนถึงเอเชียอาคเนย์ สำหรับในประเทศไทยพบได้ทุกทั่วภาค แต่จะพบได้มากในภาคกลางและภาคใต้ กินอาหารได้ทั้งพืชและสัตว์น้ำ

มีอุปนิสัยชอบหมกตัวอยู่ใต้โคลนในน้ำ นาน ๆ ทีจึงค่อยโผล่มาหายใจบนผิวน้ำ ดังนั้นเวลาพบจึงเห็นตัวสกปรกเลอะโคลนอยู่เสมอ จะขึ้นบกเวลากลางคืน เพื่อต้องการหาทำเลวางไข่ หรือผสมพันธุ์ หรือย้ายที่อยู่ ส่วนกลางวันมักหมกตัวอยู่ในที่รก ชื้นแฉะ หรือตามโคลนใต้พื้นน้ำ 

เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และนิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก ๆ ในเต่าที่เป็นเต่าเผือกจะมีราคาซื้อขายที่แพงมาก เพราะถือเป็นสัตว์ที่หายาก

## ดูเพิ่มเติม
**[[Siebenrockiella leytensis]]* เต่าบึงฟิลิปปินส์

## อ้างอิง

## แหล่งข้อมูลอื่น

*Asian Turtle Conservation Network
*''Siebenrockiella crassicollis'' Care Sheet

หมวดหมู่:วงศ์เต่านา
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ป่าคุ้มครอง
หนองบก

**เมืองหนองบก** () เป็นเมืองที่ตั้งอยู่ทางทิศใต้ของแขวงคำม่วน ตั้งอยู่ที่ภาคกลางของประเทศลาว
พื้นที่ส่วนใหญ่เป็นที่ราบ ซึ่งมีแม่น้ำโขงกั้นเขตแดนระหว่างประเทศลาวและประเทศไทย และมีแม่น้ำเซบั้งไฟกั้นเขตแดนกับเมืองไชบุรี แขวงสุวรรณเขต ทิศเหนือติดกับเมืองท่าแขก ซึ่งเป็นเทศบาลแขวง ประชาชนส่วนใหญ่ทำเกษตรกรรมแบบดั้งเดิม อาศัยน้ำฝน มีบางบริเวณเท่านั้นที่มีระบบชลประทาน มีถนนหมายเลข 13 เป็นเส้นทางเชื่อมต่อกับเทศบาลแขวงและแขวงสุวรรณเขต มีด่านแลกเปลี่ยนสินค้าที่เซบั้งไฟ เปิดตั้งแต่ พ.ศ. 2523 ส่วนใหญ่เป็นที่ที่ชาวลาวไปซื้อขายสินค้าจากอำเภอธาตุพนม จังหวัดนครพนม ประเทศไทย บริเวณนี้เป็นส่วนหนึ่งของอาณาจักรเก่าแก่คืออาณาจักรศรีโคตรบูรณ์ มีพระธาตุตูมพะวังอยู่ที่บ้านนาวางสร้างขึ้นสมัยเดียวกับพระธาตุพนม

## อ้างอิง

หนองบก
หมวดหมู่:เขตแดนไทย–ลาว
ตราสารเอ็นวีดีอาร์

**ตราสารเอ็นวีดีอาร์** เอ็นวีดีอาร์หรือใบแสดงสิทธิในผลประโยชน์ที่เกิดจากหลักทรัพย์อ้างอิงไทย เป็นตราสารที่ออกโดยบริษัทที่ตลาดหลักทรัพย์แห่งประเทศไทยจัดตั้งขึ้น ซึ่งคือ **[[บริษัท ไทยเอ็นวีดีอาร์ จำกัด]]** (Thai NVDR Company Limited) เอ็นวีดีอาร์เป็นหลักทรัพย์จดทะเบียนโดยอัตโนมัติ (Automatic List) วัตถุประสงค์หลักของเอ็นวีดีอาร์ คือเพื่อกระตุ้นการลงทุนและเพิ่มสภาพคล่องให้ตลาดหลักทรัพย์และเป็นทางเลือกหนึ่งสำหรับนักลงทุนชาวต่างประเทศ โดยผู้ลงทุนจะได้รับสิทธิประโยชน์ทางการเงิน เช่น เงินปันผล และสิทธิในการซื้อหุ้นเพิ่มทุนเช่นเดียวกับการลงทุนในหุ้นของบริษัทจดทะเบียน แต่ผู้ถือเอ็นวีดีอาร์จะ**ไม่มีสิทธิ**ในการออกเสียงในที่ประชุมของบริษัทจดทะเบียน (Non-Voting Rights) อย่างไรก็ตาม ถึงแม้ว่าเอ็นวีดีอาร์จะออกมาเพื่อส่งเสริมการลงทุนของผู้ลงทุนชาวต่างประเทศ แต่ผู้ลงทุนไทยก็สามารถลงทุนในเอ็นวีดีอาร์ได้ 

## หลักทรัพย์อ้างอิง
*หุ้นสามัญ
*หุ้นบุริมสิทธิ์
*ใบสำคัญแสดงสิทธิ
*ใบแสดงสิทธิ์ในการซื้อหุ้นเพิ่มทุนที่โอนสิทธิได้

## อ้างอิง

หมวดหมู่:การเงิน
หมวดหมู่:ตราสารทางการเงิน